The Grinch

The Grinch (juga dikenali sebagai Dr. Seuss' The Grinch) ialah filem komedi Krismas Fantasi animasi komputer Amerika Syarikat 2018 terbitan Illumination. Berdasarkan daripada buku How the Grinch Stole Christmas! oleh Dr. Seuss, ini merupakan adaptasi layar ketiga dari kisah ini, mengikuti rancangan televisyen dari tahun 1966 yang dibintangi oleh Boris Karloff dan filem aksi langung dari tahun 2000 dibintangi oleh Jim Carrey. Ini menandakan adaptasi filem Dr Seuss kedua dari Illumination, selepas Dr. Seuss' The Lorax. 

Filem ini diarahkan oleh Yarrow Cheney dan Scott Mosier, dan ditulis oleh Michael LeSieur dan Tommy Swerdlow. Ia dibintangi oleh suara Benedict Cumberbatch, Rashida Jones, Kenan Thompson, Cameron Seely, dan Angela Lansbury, dan diceritakan oleh Pharrell Williams. Plot filem ini mengisahkan Grinch ketika merancangan untuk merosakkan perayaan Krismas Whoville dengan mencuri semua hiasan dan hadiah di kota itu. 

The Grinch dikeluarkan dan diedarkan oleh Universal Pictures di Amerika Syarikat pada 9 November 2018, di panggung RealD 3D, IMAX, IMAX 3D, Dolby Cinema, dan 4DX. Ia menjana pendapatan lebih dari $ 511 juta di seluruh dunia, menjadi filem percutian terlaris sepanjang masa, dan juga adaptasi filem Dr. Seuss terlaris. Ia mendapat ulasan positif dari pengkritik, yang memuji animasi dan persembahan vokal (terutama Cumberbatch), tetapi merasakan filem itu menambah sedikit atau tiada yang baru pada bahan sumber. Ini merupakan adaptasi filem Dr. Seuss terakhir yang dilancarkan sepanjang hayat janda Seuss, Audrey Geisel, yang berkhidmat sebagai penerbit eksekutif filem itu dan meninggal dunia pada 19 Disember 2018, lima setengah minggu selepas filem ini dilancarkan.Audrey Geisel, widow of Dr. Seuss, dead at 97 

 Pelakon suara 
 Benedict Cumberbatch sebagai Grinch, makhluk hijau yang tidak puas yang membenci Krismas. 
 Cameron Seely sebagai Cindy Lou Who, seorang penduduk muda Whoville. 
 Rashida Jones sebagai Donna Lou Who, ibu tunggal Cindy yang bekerja terlalu keras. 
 Kenan Thompson sebagai Bricklebaum, warga Whoville yang berjanggut ceria yang tinggal di dekat Grinch. 
 Angela Lansbury sebagai Walikota McGerkle, Walikota tua Whoville. 
 Tristan O'Hare sebagai Groopert, sahabat Cindy Lou. 
 Ramone Hamilton sebagai Axl, salah satu teman Cindy Lou lainnya. 
 Sam Lavagnino sebagai Ozzy, salah satu teman Cindy Lou lainnya. 
 Scarlett Estevez sebagai Izzy, salah satu teman Cindy Lou lainnya. 
 Pharrell Williams sebagai Narator.
 Michael Beattie sebagai Petugas Toko.
 Frank Welker (tidak dikerditkan) Sebagai Max, Anjing peliharaan dan sahabat karib Grinch, dan Fred, rusa dan sahabat karib anjing Grinch.

 Keluaran 
Filem ini awalnya dijadualkan akan dikeluarkan pada 10 November 2017.  tetapi pada 7 Jun 2018, ia ditukar ke tarikh keluaran tayangan baru, iaitu pada 9 November 2018.

 Rujukan 

 Pautan luar 



 The Grinch on Rotten Tomatoes


Kategori:Filem terbitan Universal Pictures
Kategori:Filem IMAX
Kategori:Filem menonjolkan watak antropomorfik
Kategori:Filem bahasa Inggeris
Kategori:Filem komedi animasi
Kategori:Filem Amerika Syarikat
Kategori:Filem 3D Amerika Syarikat
Kategori:Filem 2018